“คริปโตเอ็กซ์เพรส” จับมือ “ฟินันเซีย” พัฒนาระบบรองรับซื้อ-ขายสินทรัพย์ดิจิทัล
“คริปโตเอ็กซ์เพรส” ร่วมมือ บล.ฟินันเซียฯ ร่วมลงนามสัญญาพัฒนาระบบ เพื่อจัดตั้งบริษัทย่อยรองรับการขยายธุรกิจซื้อ-ขายสินทรัพย์ดิจิทัล ภายใต้ชื่อ “ฟินันเซีย ดิจิทัล แอสเซท” ระหว่างนี้เตรียมความพร้อมยื่นขอใบอนุญาตจาก ก.ล.ต.
“คริปโตเอ็กซ์เพรส” ร่วมมือ บล.ฟินันเซียฯ ร่วมลงนามสัญญาพัฒนาระบบ เพื่อจัดตั้งบริษัทย่อยรองรับการขยายธุรกิจซื้อ-ขายสินทรัพย์ดิจิทัล ภายใต้ชื่อ “ฟินันเซีย ดิจิทัล แอสเซท” ระหว่างนี้เตรียมความพร้อมยื่นขอใบอนุญาตจาก ก.ล.ต.
24 มี.ค. 2565

บริษัท คริปโตเอ็กซ์เพรส (ประเทศไทย) จำกัด ผู้ให้บริการระบบ AI และ Machine learning แพลตฟอร์มซื้อ-ขายคริปโตเคอร์เรนซี ในรูปแบบออโต้เทรดรายแรกในไทย ตอบโจทย์นักลงทุนรุ่นใหม่ด้วยเทคโนโลยี AI ไม่ต้องเฝ้าหน้าจอและไม่พลาดทุกการเทรดการลงทุน พร้อมระบบ e-KYC Solution ที่ทันสมัยด้วยระบบ AI และ NFC ที่สามารถยืนยันตัวตนทางธุรกรรมได้อย่างสะดวกและรวดเร็ว ปลอดภัยบนโลกออนไลน์และตอบโจทย์ยุคเศรษฐกิจดิจิทัล Digital Economy ในปัจจุบันและอนาคต
โดยล่าสุด ได้ร่วมลงนามในสัญญาพัฒนาระบบให้กับ บริษัทหลักทรัพย์ ฟินันเซีย ไซรัส จำกัด (มหาชน) ซึ่งได้รับอนุมัติจากคณะกรรมการบริษัท เพื่อจัดตั้งบริษัทย่อยเพื่อรองรับการดำเนินงานขยายธุรกิจเกี่ยวกับสินทรัพย์ดิจิทัล ประเภทนายหน้าซื้อขายสินทรัพย์ดิจิทัล ภายใต้ชื่อ บริษัท ฟินันเซีย ดิจิทัล แอสเซท จำกัด เมื่อวันที่ 22 มีนาคม 2565 และอยู่ระหว่างเตรียมความพร้อมเพื่อยื่นขอใบอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)